Baltimaade süsteemihaldurid, nende hulgas ka Elering, on võtnud ühise eesmärgi täielikult integreeruda Põhjamaade elektribörsi Nord Pool Spot (NPS) piirkonnaga, täites kõik selleks vajalikud kriteeriumid. Läbi Baltimaade  regionaalse elektrituru liitmise Põhjamaade elektrituruga moodustub ühine Läänemere regiooni elektriturg. Hetkel on kokku lepitud ülekandevõimsuste jaotusmehhanismid Eesti‐Läti, Läti‐Venemaa, ja Leedu‐Valgevene piiril. Veel on vaja sõlmida kokkulepe kolmandate riikidega elektrikaubanduse põhimõtete osas.